Konstantin Gulkevitsj

Konstantin Nikolajevitsj Gulkevitsj (Константин Николайевич Гулькевич, født 1865 i St. Petersburg, død 25. juni 1935 i Epalinges, Sveits) var en russisk diplomat som var tsarens tredje sendemann til Norge fra februar 1915 til mai 1917. Han ble sommeren 1917 overført til Sverige.Elstad, I. S. (2016). Russlandbilder. En analyse av Fridtjof Nansens og Olaf Brochs idéer om Russland. 1902-1929 (Master's thesis, UiT Norges arktiske universitet). Fra 1922 var han nær medarbeider til Fridtjof Nansen i flyktningearbeidet.

Han var sønn av Nicolas Gulkevitsj og Olga Morgoli.Claus Wittich, KONSTANTIN NIKOLAEVICH GUL’KEVICH—F. NANSEN’S POMOSHCHNIK , Central and Eastern European Review, vol. 3, 2009.

 Posteringer 
 1887 tilsatt i det russiske utenriksdepartementet.
 1896–1901 andresekretær ved den russiske legasjon i München, Tyskland
 1906–1908 personlig sekretær til utenriksminister Alexander Izvolsky (1856–1919) i St. Petersburg
 1908–1911 førstesekretær ved den russiske ambassade i Roma i Italia under ambassadørene Nikolai Muravev (1850–1908), dernest prins Dolgoruki
 1912–1914 ministerråd ved ambassaden i Konstantinopel, Tyrkia under ambassadør Mikhail Girs (1856–1932)
fremforhandlet i 1914 en avtale som tillot utenlandsk administrasjon av visse områder av Tyrkia der armenske grupperinger holdt til, en avtale som Tyrkia ignorerte så snart den første verdenskrig tok til
 1914 evakuert og tilbake i St. Petersburg
 1915–1917 sendemann (minister) ved legasjonen i Kristiania i Norge
 1917 sendemann for russiske provisoriske regjering til  Stockholm i Sverige.

Etter revolusjonen i 1917 fortsatte han å bebo ambassaden i Stockholm, og inntok en slags nøytral rolle frem til 1920 da han etter ett års opphold i Kristiania flyttet via Dresden til Paris og til sist Genève i 1922. Herfra arbeidet han ulønnet for Folkeforbundet med å hjelpe russiske flyktninger. Han virket under Fridtjof Nansen som i 1920 hadde blitt det som senere ble kalt FNs høykommissær for flyktninger. Etter Nansens død jobbet han fra 1931 for Det internasjonale Nansenkontoret. Fra 1933 var han mye syk av tuberkulose og døde på et sanatorium utenfor Lausanne.

 Se også 
 Russlands ambassade i Oslo
 Referanser 

Kategori:Russiske ambassadører
Kategori:Personer fra St. Petersburg
Kategori:Russiske ambassadører til Norge